  Анжелика Тихонова корреспондент Удмуртиысь Быръёнъёсъя валтӥсь ӧри Россиысь Кун Думае быръёнъёслы йылпумъянъёс лэсьтӥз. Вань ивортодэтэз ӧрилэн пресс-службаез «ВКонтакте» мерлыко вотэсысь бамаз поттӥз. Удмуртиын быръёнъёсы пыриськыны быгатӥсь кунмуртъёс пӧлысь 47,45 процентэз куаразэс сётӥзы Политикая партиос куспын куараоссы тазьы люкиськизы: 35,63 процентсэ «Огъя Россия» партия люказ; 25,31 процентсэ – КПРФ, 9,64 процентсэ – ЛДПР, 9,19 процентсэ – «Справедливая Россия – Патриоты – За правду»; 7,37 процентсэ – «Новые люди» партия; 4,41 процентсэ – пенсионеръёслэн партизы; 1,30 процентсэ – Россиысь коммунистъёс; 0,88 процентсэ – «Яблоко»; 0,86 процентсэ – «Зелёные»; 0,82 процентсэ – «Зелёная альтернатива»; 0,81 процентсэ – «Родина»; 0,58 процентсэ – партия свободы и справедливости; 0,31 процентсэ – партия роста; 0,15 процентсэ – гражданская платформа. Одӥг мандатъем 33 номеро удмурт быръён округъя Россиысь Кун Думае депутатэ Андрей Исаевез бырйизы. Со 94 сюрс 260 куара люказ. Одӥг мандатъем 34 номеро Ижкар округъя Олег Гарин вормиз. Со понна 93 сюрс 607 адями куаразэ сётӥз. Тодэ вайытом, Россиысь Кун Думае быръёнъёс 17-19 куарусёнэ ортчизы. Солы йылпумъянъёс Удмуртиысь Мер палаталэн тӧроез Рашид Хуснутдинов лэсьтӥз.  Тегъёс: Политика быръёнъёс Удмуртия Быръёнъёсъяӧри  